2021. gada 19. februārī Rīkojums Nr. 98

Rīgā (prot. Nr. 18 55. §)

**Grozījumi Ministru kabineta 2020. gada 6. novembra rīkojumā Nr. 655
"Par ārkārtējās situācijas izsludināšanu"**

1. Izdarīt Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu" (Latvijas Vēstnesis, 2020, 216A., 221B., 223A., 227A., 233B., 235B., 237A., 244B., 247A., 251A.; 2021, 4B., 9A., 10A., 12B., 14A., 17A., 19B., 25A., 29A., 32A. nr.) šādus grozījumus:

1.1. papildināt 5.2. apakšpunktu aiz vārdiem "batutu parkos" ar vārdiem "kameršļūkšanas vietās";

1.2. papildināt rīkojumu ar 5.5.2 apakšpunktu šādā redakcijā:

"5.5.2 reliģiskās darbības veikšanas vietās 2021. gada 25. februārī darbu beigt līdz plkst. 22.00;";

1.3. papildināt rīkojumu ar 5.13.2.1, 5.13.2.2, 5.13.2.3, 5.13.2.4 un 5.13.2.5 apakšpunktu šādā redakcijā:

"5.13.2.1 mācību procesu klātienē 1.–4. klasē var īstenot, nodrošinot epidemioloģiskās drošības prasības un veicot izglītības iestādē klātienē nodarbināto iknedēļas testēšanu, ja Slimību profilakses un kontroles centra tīmekļvietnē publicētā informācija liecina, ka kārtējās kalendāra nedēļas trešdienā 14 dienu kumulatīvais Covid-19 gadījumu skaits uz 100 000 iedzīvotāju konkrētās pašvaldības administratīvajā teritorijā, kurā atrodas izglītības iestāde, nepārsniedz 200;

5.13.2.2 šā rīkojuma 5.13.2.1apakšpunkta izpildei izglītības iestādes dibinātājs iespēju robežās veic nepieciešamos epidemioloģiskās drošības pasākumus, lai nodrošinātu izglītojamiem iespēju nokļūt izglītības iestādē veselībai drošā veidā;

5.13.2.3 ja ir izpildīti šā rīkojuma 5.13.2.1apakšpunktā minētie nosacījumi, izglītības iestādes dibinātājs pieņem lēmumu par mācību procesa īstenošanu klātienē konkrētajā izglītības iestādē attiecīgajā kalendāra nedēļā un par to informē izglītības iestādes padomi, izglītības iestādes izglītojamos un viņu likumiskos pārstāvjus, kā arī Izglītības un zinātnes ministriju. Mācību procesa īstenošanu klātienē uzsāk ar nākamās kalendāra nedēļas pirmdienu pēc attiecīgā lēmuma pieņemšanas;

5.13.2.4 ja Slimību profilakses un kontroles centra tīmekļvietnē publicētā informācija liecina, ka kārtējās kalendāra nedēļas trešdienā 14 dienu kumulatīvais Covid-19 gadījumu skaits uz 100 000 iedzīvotāju konkrētās pašvaldības administratīvajā teritorijā, kurā atrodas izglītības iestāde, pārsniedz 400 un bērna likumiskais pārstāvis nevar strādāt attālināti un nevar nodrošināt bērna uzraudzību cita pieaugušā klātbūtnē, izglītības iestādes dibinātājs nodrošina pirmsskolas izglītības programmu apguvi klātienē, ievērojot epidemioloģiskās drošības prasības un veicot izglītības iestādē klātienē nodarbināto iknedēļas testēšanu;

5.13.2.5 ar 2021. gada 22. februāri mācību procesu klātienē, ievērojot šā rīkojuma 5.13.2.2 un 5.13.2.3 apakšpunktā noteiktās prasības, atsāk izglītības iestādes šādās pašvaldībās: Alsungas novadā, Auces novadā, Cesvaines novadā, Burtnieku novadā, Dagdas novadā, Durbes novadā, Ērgļu novadā, Krustpils novadā, Kuldīgas novadā, Ķeguma novadā, Mālpils novadā, Mērsraga novadā, Naukšēnu novadā, Neretas novadā, Pāvilostas novadā, Pļaviņu novadā, Rūjienas novadā, Salacgrīvas novadā, Saulkrastu novadā, Siguldas novadā, Skrīveru novadā, Skrundas novadā, Tērvetes novadā, Vecumnieku novadā un Vecpiebalgas novadā;";

 1.4. papildināt rīkojumu ar 5.17.2 apakšpunktu šādā redakcijā:

"5.17.2 kalnu slēpošanas sporta bāzes, sniedzot saimnieciskos pakalpojumus, tai skaitā pakalpojumus sporta treniņu (nodarbību) norisei, ievēro šādus papildu nosacījumus:

5.17.21. kalnu slēpošanas sporta bāzē un tās apsaimniekošanā esošajā teritorijā (tai skaitā autostāvvietās) vienlaikus atrodas ne vairāk kā 300 personas ar nosacījumu, ka katrai personai tiek nodrošināti vismaz 70 m2 ārtelpas un visur ir iespējams ievērot divu metru distanci;

5.17.22. maksimāli pieļaujamo apmeklētāju skaitu, kas vienlaikus var atrasties kalnu slēpošanas sporta bāzes teritorijā ar pacēlāju biļetēm, aprēķina pēc šādas metodikas:

5.17.22.1. pacēlāju kapacitāti (personu skaits, kas vienlaikus paceļas kalnā, nodrošinot distancēšanās prasību ievērošanu) reizinot ar koeficientu 1,3 – sporta bāzēm, kurās vienlaikus var uzturēties vairāk nekā 100 personas;

5.17.22.2. pacēlāju kapacitāti (personu skaits, kas vienlaikus paceļas kalnā, nodrošinot distancēšanās prasību ievērošanu) reizinot ar koeficientu 2 – sporta bāzēm, kurās vienlaikus var uzturēties mazāk nekā 100 personas;

5.17.23. ja kalnu slēpošanas sporta bāzes teritorijā tiek izsniegts ēdiens līdzņemšanai, izsniegšanas vietas tuvumā nedrīkst atrasties galdi un krēsli (soli);

5.17.24. kalnu slēpošanas sporta bāzes īpašnieks vai tiesiskais valdītājs:

5.17.24.1. norīko atbildīgo personu, kas organizē epidemioloģiskās drošības pasākumu īstenošanu kalnu slēpošanas sporta bāzē, kā arī nodrošina nepieciešamo personālu kontroles pasākumiem, tai skaitā autostāvvietās;

5.17.24.2. nodrošina pastāvīgu novērošanas kameru pieslēgumu tiešsaistes režīmā ar skatu uz pacēlāju rindām un citām vietām, kur iespējama cilvēku drūzmēšanās (piemēram, biļešu kases, sporta inventāra nomas un ēdiena izsniegšanas vietas);";

1.5. aizstāt 10.3 punktā skaitli un vārdus "50 procentu apmērā" ar skaitli un vārdiem "75 procentu apmērā";

1.6. papildināt rīkojumu ar 10.7 punktu šādā redakcijā:

"10.7 Ievērojot [Valsts un pašvaldību institūciju amatpersonu un darbinieku atlīdzības likuma](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums) [14. panta](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p15) ceturto daļu un Darba likuma 67. pantu un 138. panta pirmo daļu, izdevumus, kas saistīti ar piemaksām par nakts darbu Iekšlietu ministrijas sistēmas iestāžu amatpersonām ar speciālajām dienesta pakāpēm un pašvaldību policijas darbiniekiem, kuri iesaistīti virsstundu darbā (dienesta pienākumu izpildē virs noteiktās dienesta pienākumu izpildes laika), lai kontrolētu iedzīvotāju pārvietošanās aizlieguma ievērošanu laikposmā no plkst. 22.00 līdz plkst. 5.00, segt no:

10.71.valsts budžeta programmas "Līdzekļi neparedzētiem gadījumiem" – Iekšlietu ministrijas sistēmas iestāžu amatpersonām ar speciālajām dienesta pakāpēm;

10.72.valsts budžeta programmas "Līdzekļi neparedzētiem gadījumiem" un pašvaldību budžeta līdzekļiem – pašvaldību policijas darbiniekiem."

2. Valsts kancelejai saskaņā ar likuma "Par ārkārtējo situāciju un izņēmuma stāvokli" 9. panta trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9. panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Ministru prezidents A. K. Kariņš

Veselības ministrs D. Pavļuts